**Miestna akčná skupina Verejno-súkromné partnerstvo Južný Gemer**

**vyhlasuje výzvu na výber odborných hodnotiteľov žiadosti o nenávratný finančný príspevok**

**z Programu rozvoja vidieka SR 2014 – 2020**

|  |  |
| --- | --- |
| **Program** | **Program rozvoja vidieka SR 2014 – 2020** |
| **Stratégia CLLD** | Stratégia CLLD VSP Južný Gemer |
| **Miestna akčná skupina** | Verejno-súkromné partnerstvo Južný Gemer |
| **Názov opatrenia/podopatrenia stratégie CLLD** | 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry |
| **Kód a názov podopatrenia PRV SR 2014 – 2020** | 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry |
| **Schválil** | Oskár Tóth – predseda združenia |
| **Dátum schválenia** | 02.10.2023 (štatutárny orgán) |

Miestna akčná skupina *Verejno-súkromné partnerstvo Južný Gemer* (ďalej len „MAS“) v rámci implementácie stratégie miestneho rozvoja vedeného komunitou *Stratégia CLLD VSP Južný Gemer* (ďalej len „stratégia CLLD“) pre Program rozvoja vidieka SR 2014 - 2020 (ďalej len „PRV“)

**vyhlasuje**

[**Výzvu č. VSP JG\_02\_7.4\_OH na výber odborných hodnotiteľov pre** žiadosti o nenávratný finančný príspevok (ďalej len „výzva na výber OH“)](https://www.opvai.sk/media/98731/v%C3%BDzva-na-v%C3%BDber-oh-dop-msp-po-3-4-_aktualiz%C3%A1cia-%C4%8D-2.pdf)

1. **Všeobecné informácie**

Účelom výzvy na výber OH je zostavenie zoznamu odborných hodnotiteľov s cieľom zabezpečiť kvalitný, objektívy a transparentný hodnotiaci proces.

* 1. **Dátum vyhlásenia výzvy na výber OH:** *03.10.2023*
  2. **Typ výzvy: uzavretá výzva**

1.2.1 Termín uzávierky prijímania žiadostí o zaradenie do zoznamu odborných hodnotiteľov:*31.10.2023*

1.2.2 Výber odborných hodnotiteľov sa uskutoční do:*13.11.2023*

1. **Kritéria pre výber odborných hodnotiteľov**
   1. **Všeobecné kritéria**
      1. **bezúhonnosť:** uchádzač vyhlasuje v rámci žiadosti o zaradenie uchádzača na pozíciu odborného hodnotiteľa, že nebol právoplatne odsúdený za úmyselný trestný čin, čo môže kedykoľvek na vyzvanie MAS, resp. Pôdohospodárskej platobnej agentúry preukázať výpisom z registra trestov. Uchádzač vyhlasuje v rámci žiadosti o zaradenie uchádzača na pozíciu odborného hodnotiteľa, že je bezúhonný v zmysle bodu 3.1 tejto výzvy na výber OH a následne výpisom z registra trestov nie starším ako 3 mesiace v prípade oznámenia o zaradení do zoznamu odborných hodnotiteľov, najneskôr v deň začatia odborného hodnotenia, na ktoré bol odborný hodnotiteľ vybraný.
      2. **plná spôsobilosť na právne úkony**: uchádzač vyhlasuje v rámci žiadosti o zaradenie uchádzača na pozíciu odborného hodnotiteľa, že je spôsobilý na právne úkony v zmysle bodu 3.1 tejto výzvy na výber OH.
   2. **Odborné kritéria**
      1. **stredoškolské vzdelanie s maturitou alebo vysokoškolské vzdelanie prvého, druhého, alebo tretieho stupňa**: uchádzač predkladá doklady v zmysle bodu 3.2 tejto výzvy na výber OH,
      2. **minimálne 2 roky praxe** z oblasti, na ktoré je hodnotenie zamerané 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry, alebo **minimálne 2 roky praxe** v oblasti tvorby a riadenia projektov z EÚ fondov: uchádzač predkladá doklady v zmysle bodov 3.3, 3.4 a 3.6 tejto výzvy na výber OH,
   3. **Ďalšie špecifické kvalifikačné a osobnostné predpoklady**

Uchádzač spĺňa podmienky ďalšie špecifické kvalifikačné a osobnostné predpoklady,ak spĺňa minimálne dve podmienky uvedených v bode 2.3.2 a podmienky uvedené v bode 2.3.1 a 2.3.3.

* + 1. prax, skúsenosti s prípravou a/alebo hodnotením a/alebo spracovaním projektov v rámci programov EÚ a/alebo fondov EÚ, resp. projektov na lokálnej úrovni (napr. miestnych akčných skupín, mikroregiónov a pod.) alebo iných grantových schém: uchádzač predkladá doklady v zmysle bodov 3.3, 3.4 a 3.6 tejto výzvy na výber OH,
    2. znalosť dokumentov a právnych predpisov SR a EÚ:

1. Program rozvoja vidieka SR 2014 – 2020,
2. Systému riadenia CLLD (LEADER a komunitný rozvoj) pre programové obdobie   
   2014 – 2020
3. Príručka pre žiadateľa o poskytnutie nenávratného finančného príspevku z Programu rozvoja vidieka SR 2014 – 2020 pre opatrenie 19. Podpora na miestny rozvoj v rámci iniciatívy LEADER a Integrovaného regionálneho operačného programu 2014 – 2020 Prioritná os 5. Miestny rozvoj vedený komunitou,
4. Zákon č. 292/2014 Z. z. o príspevku poskytovanom z európskych štrukturálnych   
   a investičných fondov a o zmene a doplnení niektorých zákonov v znení neskorších predpisov,
5. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006,
6. Nariadenie Európskeho parlamentu a Rady (EÚ) č. 1305/2014 Nariadenie Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005,
   * 1. znalosť stratégie miestneho rozvoja vedeného komunitou *Stratégia CLLD VSP Južný Gemer* minimálne SWOT a intervenčnú logiku,

Uchádzač vypĺňa žiadosť o zaradenie uchádzača na pozíciu odborného hodnotiteľa v zmysle bodu 3.1 tejto výzvy na výber OH.

1. **Náležitosti k výberu uchádzača na pozíciu odborného hodnotiteľa** 
   1. Uchádzačom podpísaná žiadosť o zaradenie uchádzača na pozíciu odborného hodnotiteľa:
      * + **potrebné doložiť vyplnený formulár, ktorý tvorí prílohu č. 1 tejto výzvy**.
   2. Kópia dokladu o ukončení stredoškolského alebo vysokoškolského štúdia.
   3. Životopis (minimálne požiadavky uvedené vo vzore životopisu, ktorý tvorí prílohu tejto výzvy) preukazujúci požadované vzdelanie, resp. aj odborné skúsenosti (prax), schopnosti, zručnosti/vlastnosti, znalosti a skúsenosti.
   4. Doklad o praxi uchádzača:
   * potvrdenie od zamestnávateľa (alebo iného relevantného subjektu, pre ktorý bola vykonávaná práca[[1]](#footnote-1)/činnosť) potvrdzujúce deklarovanú požadovanú prax v príslušnej oblasti a/alebo,
   * v prípade zamestnancov (v zmysle zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov a/alebo zákona č. 552/2003 Z. z. o výkone práce vo verejnom záujme v znení neskorších predpisov) postačí doložiť opis činností vykonávaného miesta, ak je z neho zrejmá uvedená činnosť a časové obdobie jeho platnosti a/alebo,
   * v prípade štatutárnych zástupcov je potrebné predložiť nasledovné dokumenty:

* potvrdenie o výkone funkcie štatutárneho zástupcu (napr. starosta obce/primátor mesta – kópia osvedčenia o zvolení za starostu/primátora, konateľ spoločnosti - výpis z obchodného registra: [www.orsr.sk](http://www.orsr.sk), SZČO – výpis zo živnostenského registra: [www.zrsr.sk](http://www.zrsr.sk), samostatne hospodáriaci roľník (SHR) – potvrdenie o činnosti SHR (vydáva obec/mesto), predseda MAS/mikroregiónu, atď. – napr. potvrdenie z registra občianskych združení, združení právnických osôb, a pod. alebo zápisnica z valného zhromaždenia/predsedníctva a pod. alebo menovací dekrét).
* čestné vyhlásenie osoby potvrdzujúce deklarovanú požadovanú prax v príslušnej oblasti týkajúce sa prípravy a spracovania a/alebo hodnotenia a/alebo implementácie projektov v rámci programov EÚ a/alebo fondov EÚ, resp. projektov na lokálnej úrovni (napr. MAS, mikroregiónov a pod.), alebo iných grantových schém podložené výpisom projektov z [www.crp.gov.sk](http://www.crp.gov.sk) za obdobie výkonu funkcie štatutárneho zástupcu daného subjektu. V prípade, že projekty nie sú evidované v centrálnom registri projektov je potrebné doložiť k čestnému vyhláseniu minimálne 2 referencie alebo iné relevantné doklady preukazujúce vykonanú činnosť.
  1. Ďalšie dokumenty podľa vlastného uváženia (kópie certifikátov, doklady a pod.) preukazujúce špecifické kvalifikačné a osobnostné predpoklady v zmysle bodu 2.3.1, resp. odborné kritéria v zmysle bodu 2.2.2.
  2. MAS v prípade predloženia neúplnej dokumentácie alebo nejasností v predloženej dokumentácii vyzve záujemcu na doplnenie/vysvetlenie.
  3. Žiadosti o zaradenie do zoznamu odborných hodnotiteľov, ktoré nebudú spĺňať náležitosti uvedené v tejto výzve na výber OH alebo nebudú zaslané v stanovenom termíne (v prípade poslania poštou rozhoduje dátum poštovej pečiatky), budú automaticky vyradené.

1. **Ďalšie informácie**
   1. Uchádzači, ktorí budú spĺňať kritéria uvedené v tejto výzve na výber OH budú následne zaradení do zoznamu odborných hodnotiteľov pre žiadosti o nenávratný finančný príspevok v rámci stratégie CLLD.
   2. MAS si vyhradzuje právo nezaradiť do zoznamu odborných hodnotiteľov uchádzačov, pri ktorých boli v rámci predchádzajúcich hodnotení identifikované vážne pochybenia pri hodnotení, opakovaná nedostupnosť hodnotiteľa pre odborné hodnotenie, pri ktorých boli identifikované činnosti, ktoré zakladajú pochybnosti o nestrannosti výkonu odborného hodnotenia a pod. a to aj napriek skutočnosti, že splnili zverejnené kritéria pre výber.
   3. Uchádzači budú po posúdení všetkých žiadostí písomne informovaní o zaradení/nezaradení do zoznamu odborných hodnotiteľov.
   4. V prípade, ak bude žiadosť neúplná, alebo ak bude mať MAS pochybnosti o úplnosti alebo pravdivosti informácií uvedených v žiadosti a jej prílohách, vyzve uchádzača na doplnenie neúplných údajov, vysvetlenie nejasností alebo nápravu údajov a stanoví lehotu na doplnenie/vysvetlenie/nápravu údajov. V prípade, ak aj po doplnení/vysvetlení/náprave údajov zo strany uchádzača bude mať MAS pochybnosti o úplnosti alebo pravdivosti informácií uvedených v žiadosti uchádzača a jej prílohách, uchádzač nebude zaradený do zoznamu odborných hodnotiteľov.
   5. Odborné hodnotenia pre žiadosti o nenávratný finančný príspevok môžu vykonávať iba osoby nestranné od žiadateľov v rámci implementácie stratégie CLLD. Podmienky zákazu konfliktu záujmov bližšie definuje zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej aj „Nariadenie Európskeho parlamentu a Rady (EÚ) č. 1303/2013“).
   6. Vzťahy a vzájomné záväzky medzi MAS a  odbornými hodnotiteľmi sa zabezpečujú právne záväzným spôsobom, a to formou dohody o vykonaní práce, resp. iným zmluvným vzťahom. Hodnotenie projektových zámerov (ak relevantné)/žiadostí o NFP je odmeňované.
   7. Odborní hodnotitelia budú povinní pred začatím procesu odborného hodnotenia podpísať čestné vyhlásenie o nestrannosti, zachovaní dôvernosti informácií a vylúčení konfliktu záujmov.
2. **Termín a adresa na doručovanie**
   1. Žiadosti o zaradenie do zoznamu odborných hodnotiteľov doručené v termíne do uzávierky výzvyna výber OHv predpísanom formáte sa vyhodnotia a MAS zostaví zoznam odborných hodnotiteľov spĺňajúcich požadované kritéria na výkon hodnotenia.
   2. Vybraným odborným hodnotiteľom bude zaslané oznámenie o zaradení/nezaradení do zoznamu odborných hodnotiteľov.
   3. Príslušné náležitosti k zaradeniu odborných hodnotiteľov do zoznamu odborných hodnotiteľov (v zmysle bodu 2 tejto výzvy na výber OH) je potrebné poslať:

* **v elektronickej forme[[2]](#footnote-2)** na adresu *vspjuznygemer@gmail.com* pričom do predmetu správy sa uvedie *„Odborný hodnotiteľ“*:
* vo formáte pdf. (podpísaný[[3]](#footnote-3) sken všetkých dokumentov) alebo
* **poštou** na adresu *Kancelária MAS, Riečka 57, 980 45 Riečka* pričom na obálke sa uvedie *„Odborný hodnotiteľ“*.

1. **Kontakt** 
   1. Uchádzači môžu žiadať o poskytnutie informácií prostredníctvom:

* e-mailovej adresy: [*vspjuznygemer@gmail.com*](mailto:vspjuznygemer@gmail.com)
* tel. čísla: *0911 980 104, 0905 505 955*
* adrese: *Kancelária MAS, Riečka 57, 980 45 Riečka*

1. **Prílohy výzvy**

Príloha č.1: Žiadosť o zaradenie do zoznamu odborných hodnotiteľov

1. V prípade, ak je prax deklarovaná prostredníctvom vykonávania činností ako samostatne zárobkovo činnej osoby alebo konateľa spoločnosti, uchádzač predkladá výpis z príslušného registra s vyznačením relevantných činností preukazujúcich požadovanú prax v požadovanej oblasti v zmysle výzvy (fotokópia) a doložením minimálne 2 referencií alebo iných relevantných dokladov preukazujúcich vykonanú činnosť. [↑](#footnote-ref-1)
2. MAS je povinná uchádzačovi potvrdiť prevzatie/prečítanie e- mailu. [↑](#footnote-ref-2)
3. V nadväznosti na charakter dokumentu. [↑](#footnote-ref-3)